۲۰۰۵ین آقوست آییندا قوقل اندرویدو پالو آلتو کالیفورنیا شهریندن آلدی. اندروید بالاجا بیر شرکتی دیر کی اونون ایلک داشین اندی رابین، ریچ ماینرز، نیک سیرز و کریس وایت قویوب لار. ایلک ده بولار موبایل پلتفورملارینا مۆختلیف یازیلیم‌لار یازماق ایلهن ایشه باشلاییب‌لار. اندی رابین بولارین ایش باشچی‌سی سانیلیردی کی قوقل آلان دان سونرا مهندس لرین باش قائم مقامی اولدو و اندروید پروژه سینین مسئولو اولدو. . رابینین باشچیلیغی ایلا اندرویدون لینوکس چکیردگی‌نین یازما پروژه‌سی باشلاندی و بونون نتیجه‌سی ۲۰۰۷ ده نوامبرین ۵ اینده آچیق موبایل‌لار سندیکا سینن اعلام اولوندو. ۳۴ فعال شیرکت پروقرام یازاما، موبایل دۆزلتمه، موبایل اوپراتورلاری و یاریم گچیریجی‌لر و موبایل ایشلم‌جیلر، بو سندیکانین عضولاریدیلار. اولارین آراسیندا بویوک شیرکت لرین آدی دا سامسونگ، ال جی، موتورولا، اچ تی سی، تی-موبایل، ان تی تی دوکومو، اینتل، انویدیا، تگزاس اینسترومنتس، کوالکام، برودکام، تلفونیکا، اسپرینت، ای بی و البته قوقل کیمی‌لر ده گوزه دییردی.